趙詠瑤

趙詠瑤係香港模特兒，2016年參選ViuTV選美節目《美選D.n.A》而出名。

簡歷
趙詠瑤喺香港出世，以前讀聖母書院，讀香港理工大學紡織及製衣高級文憑嗰陣參選壹傳媒搞嘅2012年第3屆FACE USTAR大專校花校草大選，最後贏個「最爆粉絲團獎」。到2013年開始佢正式入娛樂圈，拍過寫真集。

2016年，趙詠瑤參選ViuTV選美節目《美選D.n.A》，期間佢被爆整過容同多次進行隆胸手術，又喺呢個時候同圈外男友結婚，最後佢喺廿強止步，之後ViuTV都有搵佢拍節目。此外，佢本身亦都有養貓。

趙詠瑤喺2018年7月拍住張沛樂出咗頭一本「旅遊書」《閨蜜遊記》。

演出

電視節目
2016年：《美選D.n.A》佳麗
2017年：《晚吹—男人講嘢》演出者
2017年：《Out筆豬仔團》主持
2017年：《晚吹—KO KOL》主持
2017年：《晚吹—書到用時》演出者
2017年：《P牌網購團》主持
2018年：《全港的》主持
2018年：《Good Night Show 全民星戰》參賽者
2018年：《晚吹—有病有真相》主持

電視劇
2018年：《VR驅魔人》 飾 警察
2018年：《假若愛有期限》 飾 Milkbaby BB Leung
2018年：《做演藝嘅》 飾 Cici
2019年：《詭探前傳》 飾 阿芝

電影
2016年：《鴨王2》
2017年：《同囚》 飾 芊芊
2017年：《鬼網》 飾 依莉
2020年：《我的筍盤男友》 飾 Lulu

香港女模特兒
詠瑤
前ViuTV女藝員
美選D.n.A參賽者